kardosdrur/scandi-wiki huggingface dataset:
Pfälzerwald

Pfälzerwald eller Pfälzer Wald i den tyske delstat Rheinland-Pfalz er det største sammenhængende skovområde i Tyskland. Området er på 177.100 ha eller 1.771 km². Pfälzerwald udgør godt en tredjedel af det samlede areal af regionen Pfalz som skoven har navn efter.

Biosfærereservat 
I 1958 blev Naturpark Pfälzerwald oprettet. Denne Naturpark blev i 1998 den tyske del af det første grænseoverskridende grenzüberschreitenden Biosfærereservat under UNESCO, med navn Biosphärenreservat Pfälzerwald-Vosges du Nord.

Geografi 
Mod nord møder Pfälzerwald Nordpfälzer Bergland med Donnersberg (687 m); mod syd grænser det til Vogeserne i Alsace.

Mod øst går det kuperede landskab Haardt med regionens vindyrkningsområder.

Vest for Kaiserslautern begynder moseområderne i landskabet Landstuhler Bruch.

Bjerge over 600 m 

 Kalmit (673 m) ved Maikammer
 Kesselberg (663 m) ved Weyher
 Roßberg (637 m) ved Ramberg
 Hochberg (635 m) ved St. Martin
 Hohe Loog (618 m) ved Neustadt an der Weinstraße, egentlig et højdepunkt på den nordlige del af Kalmit
 Schafkopf (617 m), er sammen med Morschenberg (608 m), Rotsohlberg (607 m) og Steigerkopf/Schänzel (614 m) et sammenhængende bjergmassiv med forskellige højdepunkter
 Blättersberg (617 m) ved Weyher
 Eschkopf (609 m)
 Weißenberg (607 m) ved Hermersbergerhof
 Mosisberg (608 m), syd for Eschkopfs
 Hortenkopf (606 m) ved Hofstätten
 Taubenkopf (603 m) nedenfor Kalmit ved Maikammer

Floder 
 Speyerbach
 Queich
 Wieslauter 
 Isenach
 Schwarzbach. 
 Speyerbach
 Eisbach
 Pfrimm

Eksterne kilder/henvisninger 

 Pfälzerwald
 Biosphärenreservat Pfälzerwald-Vosges du Nord
 Biosphärenhaus mit Baumwipfelpfad
 Pfälzerwald-Verein e. V.
 Panoramabilder vom Pfälzerwald (Trifels, Madenburg, Lindelbrunn, Landeck, Neuscharfeneck, Ramburg)

Landskaber i Rheinland-Pfalz
Skove i Tyskland
Târgu Jiu

Târgu Jiu er hovedsted for distriktet Gorj i Rumænien, og  ligger i  forlandet af de Transsylvanske Alper, på bredden af floden Jiu. Byen har  indbyggere. Otte lokaliteter er administreret af byen: Bârsești, Drăgoieni, Iezureni, Polata, Preajba Mare, Romanești, Slobozia og Ursați.

Der kan ses flere skulpturer af billedhuggeren Constantin Brancusi, der blev født i en nærliggende landsby.

Galleri

Kilder og henvisninger
 

Byer i distriktet Gorj
Byer i Rumænien
Östermalm

Östermalm er en bydel i Stockholms indre by. Östermalm er både betegnelsen for et kvarter i byen og for en administrativ bydel.

Östermalms område 
Östermalm er placeret i den nordøstlige del af Stockholms indre by, øst for Kungsholmen og nordøst for Gamla Stan.
Östermalm afgrænses i vest af Birger Jarlsgatan i hele dennes længde, Valhallavägen, derefter i en linje ned til Djurgådsbrunnsviken og i vandet til Nybroviken.

Historie 
Östermalm blev tidligere omtalt som Ladugårdslandet på grund af de fire kongelige ladegårde, der fandtes i området: Medelby, Kaknäs, Unnanrör og Vädla. I dag er det kun navnet Kaknäs, der i navnet Kaknästorget lever videre i bymiljøet. 
I 1640 blev den første byplan for Östermalm lagt, hvilket i første omgang omfattede gaderne frem til det nuværende Östermalmstorg. På denne tid var Östermalm et populært udflugtsmål for beboerne på den lille og tæt befolkede Stadsholmen. Men efterhånden blev Ladugårdslandet kendt som bosted for fattige, og kvarteret blev kendt som en beskidt og uhumsk bydel.

Med den voksende velstand blev stedet dog efterhånden mere og mere eftertragtet og for at symbolisere en afstandtagen til det gamle, kompromitterede navn, besluttede man i 1885 at omdøbe området til Östermalm.

I løbet af det 20. århundrede har Östermalm udviklet sig til et område med en høj status. År efter år finder man her de højeste ejendomspriser i Sverige. Et stort antal ledende personligheder inden for erhvervsliv, forvaltning og underholdningsbranchen bor her.

Bydele i Stockholm
Slatina

Slatina (rumænsk udtale:[ˈslatina], ) er administrativt center i distriktet Olt  i det sydlige Rumænien.  Den ligger ved den østlige bred af floden Olt,  i den historiske region Muntenien. Slatina har  indbyggere, men byområdet, der er et vigtigt industrielt centrum. har omkring 85.000 indbyggere. 

Den fransk-rumænske skuespilforfatter Eugène Ionesco blev født i byen.

Historie
Byen Slatina blev første gang nævnt den 20. januar 1368 i et officielt dokument udstedt af Vladislav 1. af Valakiet, fyrste af Valakiet. I dokumentet stod der, at købmænd fra den transsylvanske by Brașov ikke skulle betale told, når de passerede gennem Slatina. Ordet Slatina er af slavisk oprindelse og betyder "mose, sump, vandfyldt slette'".

Referencer

Eksterne henvisninger 

Byer i Rumænien
 
Byer i distriktet Olt
All About You

"All About You" er en sang fra The Rolling Stones, og den var det sidste nummer på deres 1980 album Emotional Rescue. Den bliver sunget af guitaristen Keith Richards.

Selvom den er krediteret til sangskriverparret Mick Jagger og Keith Richards, er ”All About You” et solo arbejdet fra Richards. Sangen er en bittersød ballade, der kan fortolkes som den sidste kommentar til den Anita Pallenberg romance der startede i 1967 og endte i 1979, da Richards mødte sin fremtidige kone Patti Hansen . Imidlertid kan sangen også fortolkes som et af de tidligste tegn på det uvenskab, der opstod mellem bandets langvarige ledere. Richards var blevet "clean" efter hans anholdelse for besiddelse af heroin i 1977, Toronto, og ville tage mere ansvar tilbage fra Jagger, der havde fået bandet til at fungere under Richards misbrug .

Richards fortalte om sangen i 2002: ”Jeg havde en meget hård periode, i de tidlige 80er, med Mick. Så du får nogle sange som ”All About You”, for bare at nævne en. Der er flere på nogle af Winos plader . ” 

Saxofonisten Bobby Keys sagde om sangen: "Det har lidt sentimentalitet over sig, angående hans følelser for Mick på det tidspunkt. Bare lyt til sangteksten .” I sangen fortæller Richards om et forhold, med en barsk sangtekst;

Om sangskrivningen sagde Richards:”  Sangen har ligget i tre år. Efter at have forsikret mig om, at det ikke var nogen andre der havde skrevet den, besluttede jeg mig endeligt for, at det måtte have været mig. Men … jeg er stolt af den ." 

Indspilningen foregik mellem januar og februar, 1978, under de sidste indspilninger til Some Girls. 

Et tegn på hans store tilknytning til sangen, spillede Richards både bass, klaver, og de elektriske guitarer sammen med Ron Wood. Keys spillede sangens saxofon, mens Charlie Watts spillede trommerne. Koret bestod af Richards og Wood .

Eksterne henvisninger 

Officiel tekst

Fodnote 

Rolling Stones-sange
Cernavodă

Cernavodă er en by ved Donau i distriktet Constanţa i Rumænien. Navnet stammer fra bulgarsk og betyder "sort vand." I 1895 blev en bro åbnet over Donau – den længste i Europa på det tidspunkt.

Rumæniens eneste atomkraftværk findes i Cernavodă.

Referencer 

Byer i distriktet Constanța
Dansevise

"Dansevise" er en dansk sang, skrevet af Otto Francker og Sejr Volmer-Sørensen, der blev sunget af Grethe Ingmann og akkompagneret af Jørgen Ingmann på guitar, ved Eurovision Song Contest i 1963, hvor sangen vandt. Sangen var den første duet, der vandt sangkonkurrencen.

I forbindelse med sejren ved Jørgen Ingmann på guitar, ved Eurovision Song Contest i 1963 indspillede og udgav Grethe og Jørgen Ingmann også "Dansevise" på engelsk med titlen "I Loved You".

Sangen er også udgivet på svensk af Anne-Lie Rydé samt på finsk af Laila Kinnunen. I Danmark er Dansevise indspillet i coverversion af Lars H.U.G. på coveralbummet Kopy, der blev udgivet i 1989, ligesom  Swan Lee indspillede sangen i 2007, mens Outlandish samme år udgav coveret "Kom Igen", der blev brugt i fodboldspillet FIFA 07.

Grethe Sønck arvede rettighederne til sangen efter Sejr Volmer-Sørensens død. Grethe Sønck passede meget på sangen og meget få fik lov til at indspille den eller bruge den. Efter hendes død, er det blevet lettere at få rettighederne til at bruge den. Blandt andet er den blevet brugt som baggrundsmusik i en bankreklame.

Eksterne kilder og henvisninger
 Danmarks måske bedste bidrag til Melodi Grand Prix er historien om op- og nedture  politiken.dk  26. januar 2013

Sange fra Dansk Melodi Grand Prix
Vindersange fra Eurovision Song Contest
Eurovision Song Contest-sange fra Danmark
Sange fra Eurovision Song Contest 1963
Sange fra 1963
Kulturkanonen
Højskolesangbogen
Dansk Melodi Grand Prix 1963
Numb

"Numb" er en sang fra Linkin Parks album Meteora. Sangen er skrevet af Linkin Park og indspillet i 2003 i New Orleans, Louisiana. Sangen varer 3 min. og 7 sek..

Andre versioner 
Linkin Park indspillede i 2004 albummet Collision Course sammmen med Jay-z, der var forskellige remix af en række kendte numre fra begge parter, hvor Numb indgik sammen med sangen "Encore" i sangen "Numb/Encore".

Linkin Park-sange
Singler fra 2003
Berlin Mitte

Mitte er det første af Berlins tolv distrikter (tysk: Bezirke). Det udgøres af bydelene (tysk: Ortsteile) Mitte, Moabit, Hansaviertel, Tiergarten, Wedding og Gesundbrunnen.

Med et areal på 39,5 km2 og et befolkningstal på 385.748 (2020) er Mitte det henholdsvis næstmindste og næstfolkerigeste distrikt i Berlin. Med 9.766 indbyggere pr. km2 har distriktet byens næsthøjeste befolkningstæthedsgrad.

Distriktets lokale borgerrepræsentation (tysk: Bezirksverordnetenversammlung) domineres af partierne Bündnis 90/Die Grünen og SPD, der begge sidder på 14 ud af 55 pladser. Siden 2016 har Stephan von Dassel (Bündnis 90/Die Grünen) været Mittes distriktsborgmester (tysk: Bezirksbürgmeister). Han udgør sammen med fire øvrige forvaltere (tysk: Bezirksstadträte), valgt af Mittes borgerrepræsentation, distriktets daglige ledelse (tysk: Bezirksamt).

Mitte er det mest centrale distrikt og omkranser byens historiske centrum. Området har nogle af de vigtigste turistattraktioner i Berlin såsom Museumsinsel, Brandenburger Tor, Unter den Linden, Reichstag og Alexanderplatz. Mange af disse ligger i det, der tidligere udgjorde Østberlin.

Mittes bydele 
Mitte er inddelt i følgende bydele:

Politik

Distriktsforvaltningen i Mitte 
Den daglige politiske ledelse af distriktet varetages af følgende distriktsforvaltere:

Borgerpræsentationen i Mitte 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 Higashiōsaka, Japan (siden 1959)
 Holon, Israel (siden 1970)
 Frogn, Norge (siden 1990)
 Shinjuku, Japan (siden 1994)
 Tourcoing, Frankrig (siden 1995)
 Tsuwano, Japan (siden 1995)
 Terézváros, Ungarn (siden 2005)
 Beyoğlu, Tyrkiet (siden 2008)

Nationale venskabsbyer 

 Kassel, Hessen (siden 1962)
 Schwalm-Eder-Kreis, Hessen (siden 1979)
 Bottrop, Nordrhein-Westfalen (siden 1983)

Eksterne henvisninger 

 Mittes officielle hjemmeside

Mitte
A.O.

Forkortelsen AO eller A.O. kan have flere betydninger:

 Arbeitsgemeinschaft für Die Osteosynthesefragen – en gruppe kirurger
 .ao – Angolas internettopdomæne
 Anarchy Online – et onlinespil

Se også 

 Brødrene A. & O. Johansen – en byggevaregrossist
 NSDAP/AO – en nynazistisk propagandaorganisation
Pedro 2. af Brasilien

Pedro II af Brasilien (portugisisk: Dom Pedro II do Brasil) (født 2. december 1825, død 5. december 1891) var den anden, og sidste kejser af Brasilien. I 1831, bare fem år gammel, blev han kejser efter faren Pedro I's abdicering. Frem til 1841 blev landet styret af flere regenter i hans sted. Pedro II blev beskrevet som en liberal monark, der forsøgte at reformere og industrialisere Brasilien. Blandt andet ved at forbyde slaveri i 1888. På trods af at han var populær blandt befolkningen, blev monarkiet afskaffet ved et militærkup i 1889. Han flyttede da til Paris, hvor han døde den 5. december 1891.

Eksterne henvisninger 

Huset Bragança
Kejsere af Brasilien
Katolske monarker
Personer fra Rio de Janeiro
Sergej Stanisjev

Sergej Dmitrievitj Stanisjev (bulgarsk: Сергей Дмитриевич Станишев) (født 5. maj 1966 i Kherson, Ukraine) er en bulgarsk politiker, der fra den 17. august 2005 til juli 2009 var landets statsminister. 

Han repræsenterer det bulgarske socialistparti, Bălgarskata Sotsialistitjeska Partija (BSP). Regeringen bestod desuden af det liberale parti, som den tidligere leder Simeon Sakskoburggotski repræsenterede, og af det muselmanniske minoritetsparti.

Han blev udpeget af Bojko Borisov, der har været Bulgariens regeringschef fra 2009 til 2013.

Politikere fra Bulgarien
Bulgariens premierministre
Sydsjællands Golfklub

Sydsjællands Golfklub Mogenstrup er en golfklub og golfbane i Mogenstrup på Sydsjælland, ca. 7 km sydøst for Næstved.

Golfbanen med tilhørende klubhus er anlagt og drives af foreningen Sydsjællands Golfklub Mogenstrup.

Sydsjællands Golfklubs bane er en mesterskabsbane med 18 huller – anlagt i et lettere kuperet terræn. Banen er, med sin meget lave rough, ekstremt greenfeespiller venlig. Banen har 4 teesteder: T48 (4.855 m), T51 (5.100 m), T57 (5.730 m) og T60 (6.010 m).

Eksterne henvisninger 

Sydsjællands Golfklub

Golfklubber og -baner i Danmark
Sport i Danmark
Næstved Kommune
Pedro 1. af Brasilien

Pedro 1. af Brasilien () (12. oktober 1798 – 24. september 1834) var kejser af Brasilien fra 1822 til 1831. Han var en kort tid også konge af Portugal i 1826 (som Peter 4.).

Pedro erklærede Brasilien selvstændig i 1822 og blev landets første kejser. Han lagde dermed grundstenen til det eneste etablerede kejserrige i Amerika.

Biografi 
Han blev født i Lissabon og var søn af tronarvingen Johan, den senere Johan VI af Portugal. I 1807, da han var ni år gammel, måtte den portugisiske kongefamilie flytte til Brasilien, for at slippe for Napoleonskrigene. Deres tilstedeværelse gjorde Rio de Janeiro til de facto hovedstad for Portugal, og som følge af dette blev Brasilien set på som ligestillet med moderlandet (Portugal).

Efter farens død arvede han den portugisiske krone som Peter IV af Portugal, og hans vaklende stilling mellem de to lande gjorde ham upopulær i Brasilien. Derfor abdicerede han først fra den portugisiske trone til fordel for datteren Maria 2. af Portugal og senere den brasilianske trone til fordel for sønnen Pedro 2. af Brasilien.

Ægteskaber og børn 
Han blev gift 13. maj 1817 med Maria Leopoldina af Østrig, hvor hendes onkel Karl af Teschen, repræsenterede Pedro. Hun ankom til Brasilien et halvt år senere, hvor parret mødte hinanden for første gang. Dagen efter holdtes en ceremoni for at stadfæste ægteskabet. Parret fik syv børn:
 Maria 2. af Portugal (1819-1853)
 Miguel af Beira (1820), dødfødt
 João Carlos af Beira (1821-1822)
 Januária af Brasilien (1822-1901)
 Paula af Brasilien (1823-1833)
 Francisca af Brasilien (1824-1898)
 Pedro 2. af Brasilien (1825-1891)

Maria Leopoldina døde 11. december 1826 efter en abort.

Pedro giftede sig atter 17. oktober 1829 med Amélie af Leuchtenberg. De fik et barn:
 Maria Amélia af Brasilien (1831-1853)

Herudover havde Pedro adskillige uægte børn.

Eksterne henvisninger 

Huset Bragança
Kejsere af Brasilien
Peter 04 af Portugal
Katolske monarker
Personer fra Lissabon
Eisbach

Eisbach er en flod i  den tyske delstat Rheinland-Pfalz, og en af Rhinens bifloder  fra venstre med en længde på 40 km. Den har sit udspring i Pfälzer Wald ved Ramsen, og løber gennem Eisenberg og Grünstadt, før den munder ud i Rhinen ved Worms. 

Rhinens bifloder
Floder i Rheinland-Pfalz
Göteborgs Universitet

Göteborgs Universitet (latin: Universitas Gothoburgensis, sv.: Göteborgs universitet) er et universitet i Göteborg, Sverige. Det har over 24.000 studerende ved 8 fakulteter, hvilket gør det til det største universitet i Skandinavien og blandt de større i Europa.

Historie 
Universitetet blev grundlagt som Göteborgs högskola i 1891 og er senere fusioneret med adskillige andre, tidligere uafhængige uddannelsesinstitutioner i Göteborg. Det blev et helt universitet ved fusionen med Medicinhögskolan i Göteborg i 1954. I 1977 blev Konsthögskolan Valand en del af universitet. I 2005 blev byens handelshøjskole fusioneret med universitetet. Sahlgrenska Universitetssjukhuset er universitetshospital for Göteborg Universitet.

Fakulteter og afdelinger

Eksterne henvisninger 

 Göteborgs Universitet – Officiel hjemmeside

 
Universiteter i Sverige
Universitet
School of Rock

School of Rock er en amerikansk film om en klasse på en engelsk privatskole, hvor forældrene betaler 15.000$ om året for at børnene kan gå på skolen, ens skoleuniformer osv. Skuespilleren Jack Black udgiver sig for at være Hr. Schneebly men er i filmen Dewey Finn som netop er blevet sparket ud af sit gamle band No Vacancy, han brænder for sin 
rock 'n' roll, og lærer børnene om hvad Rock handler om.

Eksterne Henvisninger 

Amerikanske film fra 2003
Komediefilm fra USA
Film produceret af Scott Rudin
Engelsksprogede film
Lasse Nilsson

Lars "Lasse" Nilsson (født 3. januar 1982) er en svensk fodboldspiller og spiller til dagligt i svenske Norrby IF. Han har desuden spillet to kampe for det svenske landshold.

Han er 180 cm høj og vejer 71 kilo. Hans placering på banen er angriber, og han spiller p.t. i nummer 9. Tidligere har han spillet i IK Brage, IF Elfsborg, SC Heerenveen, AaB, AS Saint Etienne og SBV Vitesse.

Titler

Klub 
AaB
 Superligaen (1): 2007-08

Eksterne henvisninger 

Fodboldspillere fra Sverige
Fodboldspillere fra AS Saint-Étienne
Fodboldspillere fra SC Heerenveen
Fodboldspillere fra AaB
Fodboldspillere fra IF Elfsborg
Fodboldspillere fra SBV Vitesse
Société Générale

Société Générale S.A., grundlagt 1864 som Société Générale pour favoriser le développement du commerce et de l’industrie en France () er en fransk finans- og bankkoncern.  Det var i 2013 med aktiver på 1.705,904 amerikanske dollar Frankrigs tredjestørste bankkoncern. Den har hovedsæde i La Défense i Paris. Internationalt forkortes bankens navn ofte SocGen.

Banken er en universalbank med et stort udbud af finansielle tjenester til både virksomheder og private og har aktiviteter i 77 lande. Société Générale er noteret på børserne i Paris og i New York. Den omsatte i 2011 for 25,6 mia. euro og beskæftigede knap 160.000 ansatte. Banken har 22,5 mio. kunder. 

24. januar 2008 kom det frem, at dealeren Jérôme Kerviel, der handlede med futures i banken, havde forårsaget et tab på 4,9 mia. euro som følge af fiktive handler og dokumentfalsk med det formål at skjule en række transaktioner. De fiktive handler ville give Kerviel en langt højere bonus. Svindelaffæren betød, at banken af det franske finanstilsyn blev pålagt at rejse 41 mia. kr. 

Banken har både aktiviteter i Norge, Sverige og Danmark, bl.a. gennem datterselskabet ALD Automotive, der leaser biler.

Eksterne henvisninger 

 Société Générales hjemmeside

Finansielle servicevirksomheder fra Frankrig
Banker fra Frankrig
Virksomheder i Paris
Universitets- og Bygningsstyrelsen

Universitets- og Bygningsstyrelsen var en styrelse under Ministeriet for Videnskab, Teknologi og Udvikling, der blev oprettet 1. maj 2006 og havde ca. 170 ansatte. Den havde til huse i Bredgade i det indre København.

Styrelsen havde til formål at medvirke til at skabe attraktive uddannelses- og forskningsmiljøer og arbejdede både med lovgivning, bygninger, organisation og økonomi. Universitets- og Bygningsstyrelsen stod for administration af bygningerne, som de danske universiteter har til huse i, ligesom styrelsen var ansvarlig for universiteternes udvidelser, ombygninger og nybyggerier. Det var også styrelsens opgave at forestå disse opgaver for de statslige sektorforskningsinstitutioner og de tidligere amtslige uddannelser.

Styrelsen blev nedlagt i dens daværende form i 2011, idet den universitetspolitiske del af styrelsen og den daværende Styrelsen for International Uddannelse blev lagt sammen til Styrelsen for Universiteter og Internationalisering.

Etableret i 2006
Ophørt i 2011
Danske styrelser
News of the World (avis)

News of the World var en britisk tabloidavis, der udkom på søndage. Avisens sidste udgave udkom den 10. juli 2011, som konsekvens af flere skandaler der påvirkede avisens omdømme. Avisen blev udgivet af det Rupert Murdoch-ejede News Group Newspapers og var i vid udstrækning søndagsudgaven af The Sun. 
Med et oplag på 3.445.459 eksemplarer ugentligt var News of the World den mest solgte engelsksprogede avis i verden.

Avisen var kendt for at bringe mange artikler om kendte og særligt skandaler, der involverede kendte. Den har haft en særlig forkærlighed for sexskandaler, hvilket gav avisen tilnavne som "News of the Screws" og "Screws of the World". Holdningsmæssigt havde avisen populistiske tendenser.

Referencer

Eksterne henvisninger 
 News of the Worlds hjemmeside

Aviser fra Storbritannien
Etableret i 1843
Ophørt i 2011
News Corporation
Henrik Leth

Henrik Leth (11. december 1930 – 28. januar 2008) var referent på Klampenborg Galopbane gennem 47 år, og hans stemme var en af landets mest kendte via radio- og tv-reportager. Det var i denne egenskab, at han var kendt, men han var derudover chef i Tryg Forsikring. 

Henrik Leth opnåede at blive parodieret af Thomas Eje i et Linie 3-show, og DR lavede et tv-program om Leth. Desuden medvirkede han i reklamer.

Eksterne henvisninger 
 
 Nekrolog på www.travoggalop.dk

Erhvervsfolk fra Danmark
Galopsport
Ungdomskultur

Ungdomskultur er kulturelle udtryk og samfundsmæssige fænomener, som knyttes til ungdommen. Ungdomskulturen er en subkultur, som viser sig på forskellige måder og områder, men som er præget af sin egen stil og specielle aktiviteter, som skiller sig ud fra børnekulturen og det etablerede voksensamfund. Som begreb er ungdomskultur relativt nyt.

Se også 
 Museum Ragnarock - Museet for pop, rock og ungdomskultur - Rabalderstræde 16, Musicon, 4000 Roskilde
Ungdom

Ungdom er tiden mellem man slutter med at være barn og til man er blevet voksen.

Det er vanlig at tidfæste dette til teenage- årene, som begynder ved tretten år (thirteen) og slutter ved nitten år (nineteen). Nyere love gør dette noget mere kompliceret. I Danmark kan man stemme ved folketings- og kommunalvalg når man er 18 år, og man skal være 17 for at få kørekort til en bil. Grænsen for hvornår man må købe spiritus i Danmark er ved 18 år, men i USA er den fremdeles 21 år.

Ungdomstid som særegen tidsperiode, er historisk set et nyt begreb. I tidligere tider var man barn til man var konfirmeret. Derefter skulle man i arbejde gerne i lære. Den nye velstand i forrige århundrede førte til, at stadig flere unge blev i uddannelse fik mere disponibel tid for sig selv. Ungdomsgrupperne skilte sig efterhånden så meget ud at det gav mening at snakke om en ungdomskultur.

Samfund